open-index/open-wikipedia-markdown huggingface dataset:
सेंट मैरीस फोरॉना चर्च एटूर

**सेंट मैरीस फोरॉना चर्च एटूर**(St. Mary's Forane Church Edoor) उत्तरी मालाबार के एक प्रसिद्ध मैरिएन तीर्थ-स्थल और सबसे पुराने चर्चोँ में से एक है। यह कण्णूर जिले के पूर्वी शहर इरिट्टी में स्थित है। यह तालाश्शेरी Archdiocese के सेंट मैरी के नाम पर स्थापित हुआ पहला चर्च है। यह इरिट्टी का मुख्य शहर से लगभग 6.5 किलोमीटर दूरी में स्थित है।

## बुनियादी जानकारी
एटूर आसपास के क्षेत्रों के किसान समुदायों केलिए एक छोटा-सा बाज़ार है। यहाँ कण्णूर जिले के किसी भी हिस्से और केरल के अन्य भागों से सड़क मार्ग अच्छी तरह जुड़ा हुआ है। वास्तव में उस इलाके के आध्यात्मिक जीवन और सामाजिक विकास में इस चर्च का काफी प्रभाव है।

## इतिहास
इतिहास इस पल्ली 1946 में स्थापित हुआ था। अपने प्रारंभिक दिनों में यह लैटिन कैथोलिक के कोष़िक्कोड Diocese के अधीन में था। उसके बाद यह सीरो-मालाबार कैथोलिक (Syro-Malabar Catholic) थालास्सेरी diocese के अधीन में आया। उन दिनों में पल्ली के सदस्य थे ईसाई लोग जो त्रावणकोर से यहाँ चले आए। 1970 में सबसे सुंदर नया चर्च बनाया गया था। यह अब भी केरल के सबसे खूबसूरत चर्चोँ में से एक है। इस चर्च के स्थापत्य सौंदर्य पर्यटकों को यहाँ आने केलिए आकर्षित करती है।

## स्थापत्य विशेषताओं

thumb|270px|सेंट मैरीस फोरॉना चर्च का अंदर भाग
यह चर्च गोल आकार में है और केंद्र में एक Dome है। इसका गोल-आकार के कारण अंदर बहुत विस्तृत है। इसका वेदी (altar) 2012 में पुनर्निर्मित किया गया था जो हमारे मन में एक स्वर्गीय अनुभूति पैदा करता है।

## अन्य विशेषताओं
यहाँ के मुख्य आकर्षण है माँ मैरी की उपस्थिति। यहाँ मदर मैरी की एक खूबसूरत प्रतिमा है जो कहीं और देख नहीं सकता। लोग उसे एटूरम्मा कहते हैं जिसका अर्थ है एटूर की माँ।
* इस चर्च की एक और विशेषता है क्रूस पर चढ़ाया यीशु की लकड़ी की मूर्ति। अन्य प्रतिभाओं से विभिन्न होकर यहाँ चार कीलों से क्रूस पर चढ़ाया गया यीशु को देख सकता है।
* Syro malabar के अधिकांश चर्चोँ से मदबहा (Altar) और हैक्कला (जगह जहाँ चर्च में लोग खड़े है) के बीच में पर्दा नहीं है।
* सेंट मैरी की 'फीस्ट' हमेशा जनवरी के पहले सप्ताह में आयोजित किया जाता है। अन्य धर्मों के लोग के सहित जिले के विभिन्न हिस्सों से लोग इस त्योहार मनाने को यहाँ आते हैं।
thumb|270px|सेंट मैरीस फोरॉना चर्च के 2012 के 'फीस्ट डे' की रात का दृश्य

## सन्दर्भ

श्रेणी:केरल के गिरजाघर
यूरोपीय देशों की सूची

### आंशिक रूप से मान्यता प्राप्त देश
The following six entities in Europe have partial diplomatic recognition by one or more UN member states (and therefore are defined as states by the constitutive theory of statehood) or have no diplomatic recognition by any UN member state but are defined as states by the declarative theory of statehood and are recognised by one or more Non-UN member states. None are members of the UN, Council of Europe or EU.

## सन्दर्भ

श्रेणी:सूचियाँ
श्रेणी:यूरोप के देश
थर्माइट

right|thumb|300px|थर्माइट मिश्रण
सन् १८९५ में जर्मन वैज्ञानिक हांस गोल्डशिमट् (Hans Goldschmidt) ने क्रोमियम और मैंगनीज़ धातु बनाने के प्रयत्न मे एक मिश्रण खोज निकाला, जिसके द्वारा अनेक धातुओं के ऑक्साइडों का सरलता से अवकरण हो सकता था। ऐसे एक संमिश्रण को **थर्माइट** (Thermite) कहते हैं।

## परिचय
ऐल्यूमिनियम द्वारा धातुओं के ऑक्साइड, सल्फाइड एवं क्लीराइड का अवकरण हो सकता है। इस क्रिया में उच्च ताप उत्पन्न होता है। इसमें धमाके का भय भी रहता है। गोल्डश्मिट ने अपने अनुसंधानों से ज्ञात किया कि धातु के ऑक्साइड और ऐल्यूमिनियम चूर्ण को मिश्रित कर अवकरण क्रिया को एक फ्यूज़ द्वारा प्रारंभ करना ठीक होगा। यह फ्यूज़ बेरियम पेराक्सॉइड (BaO2) अथवा मैग्नीशियम धातु को चिनगारी द्वारा जलाने से प्रारंभ हो सकता है। इस विधि से, जिसे ऐल्यूमिनोथर्मिक (aluminothermic) विधि कहते हैं, विशुद्ध धातु का निर्माण हो सकता है।

थर्माइट शब्द का प्रयोग ऐल्यूमिनियम चूर्ण और लौह ऑक्साइड (Fe3O4) के मिश्रण के लिये होता है। इस मिश्रण के द्वारा दहन करने से निम्नलिखित क्रिया होगी :

: **8Al + 3Fe<sub>3</sub>O<sub>4</sub> = 9Fe + 4Al<sub>2</sub>O<sub>3</sub>**

इस क्रिया द्वारा लगभग २,५०० डिग्री सेंo ताप उत्पन्न होता है। स्थूल भार में लगभग ३ भाग ऐल्यूमिनियम और १० भाग लोह ऑक्साइड (Fe3O4) की क्रिया द्वारा ७ भाग इस्पात तैयार होता है।

थर्माइट क्रिया का उपयोग लौह और इस्पात को शुद्ध करने में भी हुआ है। यह संधान (welding) उद्योग में ही विशेषत: काम आती है। लोहे की छड़ों, या मशीन के टूटे भागों को, जोड़ने के लिये थर्माइट के चूर्ण को एक खुली मूषा में उनके ऊपर रखते हैं। मिश्रण को जलते मैग्नीशियम द्वारा चिनगारी लगाने पर द्रव लौह बनता है, जिसे जुड़नेवाले भागों के मध्य में प्रवाहित करते हैं, जिससे जोड़ का स्थान लौह से पूर्णतया भर जाता है। तत्पश्चात् जुड़े भाग को खराद आदि से खुरचकर चिकना कर लेते हैं। इस विधि से मशीनों के बड़े टुकड़े, जैसे रेल इंजन के फ्रेम, जहाजों के नोदक (propellers) आदि बहुत शीघ्र जुड़ जाते हैं। कभी कभी इस क्रिया द्वारा उत्पन्न उच्च ताप से ही पाइप आदि जोड़े जाते हैं। उपयोगिता के अनुसार आजकल अनेक प्रकार के थर्माइट मिश्रण बनते हैं। इनमें न्यून मात्रा में कुछ और धातुएँ, जैसे निकेल (Ni), मैंगनीज़ (Mn), फरोसिलिकॉन (ferrosilicon) आदि मिली रहती हैं। ऐसे थर्माइट का उपयोग विशेष प्रकार के औजारों को जोड़ने में होता है।

श्रेणी:वेल्डन
श्रेणी:एलुमिनियम
कमैया

**कमैया** दक्षिणी नेपाल की परम्परागत बंधुआ मजदूरी की प्रथा नाम है। बंधुआ मजदूरों को भी 'कमैया' ही कहते हैं।

## इन्हें भी देखें
* थारू

श्रेणी:नेपाली समाज
भारत का विदेश व्यापार

**भारत के विदेश व्यापार** के अन्तर्गत भारत से होने वाले सभी निर्यात एवं विदेशों से भारत में आयातित सभी सामानों से है। विदेश व्यापार, ये आंकड़े वस्तु एवं कमोडिटी में व्यापार के आंकद़े हैं, इनमें सेवाओं एवं प्रत्यक्ष विदेशी निवेश सम्मिलित नहीं है।

वर्ष २०१४ में भारत ने 318.2 बिलियन अमेरिकी डॉलर के मूल्य का सामान निर्यात किया तथा 462.9 बिलियन अमेरिकी डॉलर के मूल्य का सामान आयात किया
◆ भारत का आयात २०१८-१९ के अनुसार: 
•आयात व्यापार की दिशा:514.034$ 

 •प्रदेश के नुसार आयात(२०१८-१९)
1)आशिया व आशियन-   62.1%
2)युरोप -            15.3%
3)उत्तर व लॅटिन अमेरिका- 12.2%
4)आफ्रिका-           8%

•वयक्तिक देश के नुसार आयात(२०१८-१९)

1)चीन-        13.7%
2)अमेरिका-      6.9%
3)युएई-         5.8%
4)सौदी अरेबिया-   5.6%

भारत विश्व के १९० देशों को लगभग ७५०० वस्तुएँ निर्यात करता है तथा १४० देशों से लगभग ६००० वस्तुएँ आयात करता है।I

## इतिहास
अंगूठाकार|बाकू का अग्नि मन्दिर
प्राचीन काल से भारत विश्व के सुदूर भागों से व्यापार करता रहा है। प्राचीन काल से मसालों और इस्पात का निर्यात होता रहा है। रोम के भारत से व्यापारिक सम्बन्ध थे। 
वास्को डि गामा १४९८ में कालीकट पहुँचा था। उसकी इस यात्रा से पुर्तगाल को इतना लाभ हुआ कि अन्य यूरोपीय भी यहाँ से व्यापार करने को आतुर हो गये। भारतीय व्यापारियों ने १७४५ के पहले अजरबैजान के बाकू के पास एक अग्नि मंदिर का निर्माण किया था।

## आयात-निर्यात
भारत विश्व के १९० देशों को लगभग ७५०० वस्तुएँ निर्यात करता है तथा १४० देशों से लगभग ६००० वस्तुएँ आयात करता है।I वर्ष २०१४ में भारत ने 318.2 बिलियन अमेरिकी डॉलर के मूल्य का सामान निर्यात किया तथा 462.9 बिलियन अमेरिकी डॉलर के मूल्य का सामान आयात किया।

भारत के हाल के विदेशी व्यापार का सारांश :
 

२०१४ में निर्यात की गयी १० प्रमुख वस्तुएँ :

वर्ष २०१४ में आयात कीं गयीं १० प्रमुख वस्तुएँ:

## इन्हें भी देखें
* भारत के बड़े व्यापार सहयोगी
* भारतीय अर्थव्यवस्था

## बाहरी कडियाँ
* History Of Indian Trade indiatradepromotion
* India - The Roaring Trade Partner of Yore (By Padma Mohan Kumar)

## सन्दर्भ

श्रेणी:भारत
श्रेणी:भारत की अर्थव्यवस्था
प्रचक्रण

**प्रचक्रण** अथवा **स्पिन** अथवा **स्पिनिंग** निम्न में से कोई एक हो सकता है:

## गणित विज्ञान और तकनीकी
* घूर्णन अथवा स्पिन, किसी वस्तु की वृत्तिय गति।
* प्रचक्रण (वायुगतिकी) अथवा वायुगतिकी में स्पिन, हवा में उड़ रहे विमान स्वतः घूर्णन
* प्रचक्रण और कण प्रचक्रण, मूल कणों का मूलभूत गुणधर्म
* प्रचक्रण प्रदिश, सामान्य आपेक्षिकता अथवा विशिष्ट आपेक्षिकता में प्रचक्रण गति को समझाने के लिए प्रयुक्त एक प्रदिश
* प्रचक्रण समूह अथवा स्पिन समूह, गणित का एक विशिष्ट समूह
* इलेक्ट्रॉन चुम्बकीय द्विध्रुव आघूर्ण, इलेक्ट्रॉन के नैज गुणधर्म प्रचक्रण के कारण उत्पन्न चुम्बकीय आघूर्ण
* कताई अथवा स्पिनिंग, विभिन्न कच्चे फाइबर सामग्री से सूत बनाने की प्रक्रिया
### कलन में
* स्पिन (प्रोग्रामन भाषा), एक उच्च स्तरीय प्रोग्रामन भाषा
* स्पिन (प्रचालन तन्त्र)
## मनोरंजन
* स्पिन (१९९५ फ़िल्म)
* स्पिन (२००३ फ़िल्म)
* स्पिन (२००७ फ़िल्म)
* स्पिन (उपन्यास)
* स्पिन (पत्रिका)
### संगीत में
* स्पिन (रेडियो)
## खेलों में
* स्पिन गेंदबाजी, क्रिकेट में एक तरह की गेंदबाजी
** फिंगर स्पिन
** वाम-हस्त ऑर्थोडॉक्स स्पिन
** वाम-हस्त अन-ऑर्थोडॉक्स स्पिन
** लेग स्पिन
** कलाई स्पिन या मणिबंध स्पिन
कोलोन विश्वविद्यालय

**कोलोन विश्वविद्यालय** (जर्मन : *Universität zu Köln*) जर्मनी के कोलोन नगर में स्थित एक प्रसिद्ध विश्वविद्यालय है। यह यूरोप के सबसे पुराने विश्वविद्यालयों में से एक है। इसमें 38,000 विद्यार्थी एवं 4,000 परास्नातक है जो इसे जर्मनी का सबसे बड़ा विश्वविद्यालय बनाते हैं।
center|600px|thumb|कोलोन विश्वविद्यालय का मुख्य भवन (एडॉल्फ अबेल द्वारा १९३४ में निर्मित)

## बाहरी कड़ियाँ
*'''कोलोन विश्वविद्यालय''' का जालघर
*Cologne Digital Sanskrit Dictionaries

श्रेणी:जर्मनी के विश्वविद्यालय
बॉन

**बॉन** जर्मनी का प्रमुख नगर है।

## बाहरी कड़ियाँ
*बेथोफेन की नगरी बॉन

श्रेणी:जर्मनी के नगर
शाही स्वीडिश विज्ञान अकादमी

right|thumb|300px|शाही स्वीडिश विज्ञान अकादमी का मुख्य भवन
**शाही स्वीडिश विज्ञान अकादमी** (Royal Swedish Academy of Sciences (RSAS)) या *Kungliga Vetenskapsakademien* (*KVA*) स्वीडेन की शाही अकादमियों में से एक है। यह एक स्वतंत्र, अशासकीय, वैज्ञानिक संस्थान है। यह विज्ञान (मुख्यतः प्राकृतिक विज्ञान तथा गणित) को प्रोत्साहन देने का कार्य करती है।

इस अकादमी की स्थापना २ जून १७३९ को हुई थी।

श्रेणी:राष्ट्रीय अकादमी
हनोवर

**हनोवर** (Hanover या Hannover ; जर्मन : [haˈnoːfɐ] हानोफ), जर्मनी का एक प्रमुख नगर है। यह लीन नदी (Leine) के किनारे बसा है। यह लोवर सैक्सोनी (Niedersachsen) की राजधानी है। 

## बाहरी कडियाँ
*हनोवर: हरीतिमा का शहर

श्रेणी:जर्मनी के नगर
रंजीत होसकोटे

**रंजीत होसकोटे** (जन्म: २० मार्च १९६९) एक भारतीय अंग्रेजी भाषा के कवि एवं लेखक और अनुवादक हैं। इनका जन्म मुंबई में हुआ।

## कुछ प्रमुख कृतियाँ
* *ज़ोन्स ऑफ़ असाल्ट*. (Rupa & Co., New Delhi 1991) ISBN 81-7167-063-6
* *द कार्टोग्राफर्स एप्रेन्टिक*. (Pundole Art Gallery, Mumbai 2000)
* *The Sleepwalker’s Archive*. (Single File, Mumbai 2001) <small>REVIEW</small>
* *वैनिशिंग एक्ट्स : न्यू एंड सेलेक्टेड पोयम्स १९८५-२००५1*. (Penguin Books India, New Delhi 2006) ISBN 0-14-306185-2 <small>REVIEW</small> 

## सन्दर्भ

## बाहरी कड़ियाँ
* पोएट्री इन्टरनेशनल वेब पर कविताये 
* रंजीत होसकोटे की आठ कविताये 
* रंजीत होसकोटे का साक्षात्कार 
* द हिन्दू 
* हिंदुस्तान टाइम्स 

श्रेणी:कवि
श्रेणी:भारतीय साहित्य
श्रेणी:भारतीय साहित्यकार
श्रेणी:भारतीय अंग्रेज़ी लेखक
श्रेणी:जीवित लोग
-श्रेणी:मुंबई के लोग
श्रेणी:1969 में जन्मे लोग
मेल गिब्सन

**मेल जेराड गिब्सन** (जन्म:3 जनवरी 1956) एक अमेरिकी अभिनेता, फिल्म निर्देशक, निर्माता और पटकथा लेखक है। 
## सन्दर्भ

श्रेणी:जीवित लोग
श्रेणी:अमेरिकी अभिनेता
श्रेणी:ऑस्कर विजेता
श्रेणी:अमेरिकी फिल्म निर्देशक
श्रेणी:1956 में जन्मे लोग
यमुनाचार्य

**यमुनाचार्य** रामानुजाचार्य के पहले विशिष्टाद्वैत वेदांत के सुप्रसिद्ध आचार्य जिन्हें 'आलबंदार' भी कहते हैं। एक परंपरा के अनुसार ये रामानुज के गुरु भी थे। इनका काल ११वीं शताब्दी का पूर्वार्ध होना चाहिए। इन्होंने वैणव आगमों को वेदों के समान प्रामाणिक माना। 

## कृतियाँ
यमुनाचार्य की रचनाएँ संस्कृत में हैं। उनकी प्रसिद्ध कृतियाँ निम्नलिखित हैं-
* आगम-प्रमाण्य, 
* सिद्धित्रय (आत्मसिद्धि, संवितसिद्धि, ईश्वरसिद्धि), 
* गीतार्थसंग्रह, 
* चतुश्लोकी, और 
* स्तोत्ररत्न
* महापुरुष निर्णय
* नित्यम
* मायावाद खण्डनम

## बाहरी कड़ियाँ
*ज्ञान का घमंड (बालकथा ; दैनिक ट्रिब्यून)

श्रेणी:हिन्दू सन्त
श्रेणी:हिन्दू दार्शनिक
ऐंफ़िबोल

[right|thumb|300px|ऐम्फीबोल ([हॉर्नब्लेंड]]
**ऐंफ़िबोल** (Amphibole) खनिजों के एक समूह का नाम है। इस वर्ग के खनिज पाइरॉक्सीन खनिजों (Pyroxene) के समानीय हैं। इनका रासायनिक संगठन तथा भौतिक गुण पाइरॉक्सीन खनिजों के समान हैं। फलस्वरूप पाइरॉक्सीन और ऐफ़िबोल खनिजों में भेद करना कठिन हो जाता है। दोनों वर्गो के प्रकाशीय गुण भिन्न-भिन्न होते हैं। इसी आधार पर अण्वीक्ष यंत्र की सहायता से उनमें भेद किया जाता है।

साधारणत: ऐंफ़िबोल खनिज लोहा, मैगनीशियम तथा कैल्सियम के सिलीकेट हैं। पर कुछ खनिजों में थोड़ा बहुत सोडा और ऐल्यूमिना भी विद्यमान रहता है। इस वर्ग का सबसे महत्वपूर्ण खनिज हार्नब्लेंड है। यह एकनत (मोनोक्लिनिक) समुदाय में स्फुटित होता है। यह बहुधा स्तंभीय (कॉलमनर) रूप में, किंतु कभी-कभी दानेदार अथवा रेशेदार रूप में भी, मिलता है। सतह काच की तरह चमकती है। रेशेदार रूप में भी, मिलता है। रेशेदार आकृति में उपलब्ध होने पर रेशे रेशम के समान दिखाई पड़ते हैं। इस खनिज में दो तड़कन तल होते हैं, जो समपार्श्व (प्रिज्म़) के कलकों के समांतर ५६ डिग्री और १२४ डिग्री के कोण पर रहते हैं। इनकी कठोरता ५ से ६ तक और आपेक्षिक घनत्व २.९ से ३.४ तक होता है।

ऐंफ़िबोल के खनिज आग्नेय और रूपांतरित (मेटामार्फ़िक) शिलाओं में पाए जाते हैं, जैसे डायोराइट, ऐंफ़ीबोलाइट, आदि शिलाओं में।

## खनिज प्रजातियाँ

### रासायनिक सूत्र
**ऑर्थोक्रोम्बिक श्रेणी**
* Anthophyllite (Mg,Fe)7Si8O22(OH)2
* Holmquistite Li2Mg3Al2Si8O22(OH)2
* Ferrogedrite Fe2+5Al4Si6O22(OH)2
**मोनोक्लिनिक श्रेणी**
* Tremolite  Ca2Mg5Si8O22(OH)2
* Actinolite  Ca2(Mg,Fe)5Si8O22(OH)2
* Cummingtonite Fe2Mg5Si8O22(OH)2
* Grunerite Fe7Si8O22(OH)2
* Hornblende  Ca2(Mg,Fe,Al)5(Al,Si)8O22(OH)2
* Glaucophane Na2(Mg,Fe)3Al2Si8O22(OH)2
* Riebeckite (or Crocidolite) Na2Fe2+3Fe3+2Si8O22(OH)2
* Arfvedsonite Na3Fe2+4Fe3+Si8O22(OH)2
* Richterite Na2Ca(Mg,Fe)5Si8O22(OH)2
* Pargasite NaCa2Mg3Fe2+Si6Al3O22(OH)2
* Winchite (CaNa)Mg4(Al,Fe3+)Si8O22(OH)2

### वर्णन
एन्थोफिलाइट (Anthophyllite) occurs as brownish, fibrous or lamellar masses with hornblende in mica-schist at Kongsberg in Norway and some other localities. An aluminous related species is known as gedrite and a deep green Russian variety containing little iron as kupfferite.

हॉर्नब्लेण्ड (Hornblende) is an important constituent of many igneous rocks. It is also an important constituent of amphibolites formed by metamorphism of basalt.

श्रेणी:खनिज
पाइरॉक्सीन

right|thumb|300px|'''पाइरॉक्सीन''' का एक नमूना
**पाइरॉक्सीन** (Pyroxene) खनिजों का एक महत्वपूर्ण समूह है जो शैल-निर्माण करने वाले इनोसिलिकेट (inosilicate) होते हैं। ये बहुत सी आग्नेय एवं रूपान्तरित शैलों में पाये जाते हैं।

## परिचय
खनिज विज्ञान में कुछ शैल (rocks) बनानेवाले खनिजों का रासायनिक संगठन लगभग एक सा हाता है और ये ऐंफिबोल (Amphibole) समूह के खनिजों से बहुत मिलते जुलते हैं। ऐंफिबोल और पाइरॉक्सीन समूह के खनिजों में विदलन, क्रिस्टलीय रूप इत्यादि में कुछ अंतर भी है। कुछ में सोडियम और पोटासियम के सिलिकेट भी पाए जाते हैं। फेल्सपार (feldspar) के बाद ये आग्नेय शैलों के सबसे अधिक मात्रा में पाए जानेवाले अवयव हैं। बैसाल्ट (Basalt), गैब्रो (Gabbro), डोलराइट इत्यादि पाइरॉक्सीन समूह से बने हैं। ये क्षारक गुणवाले पदार्थ हैं और इनके क्रिस्टल प्रिज़्मीय आकार के हाते हैं। इनका विदरण कोण ८७ डिग्री हाता है। रसायन की दृष्टि से: ये सभी प्राय: मेटासिलिकेट होते हैं। क्रिस्टलों की सममिति के आधार पर इनका तीन विभिन्न श्रेणियों में विभाजित किया गया है:

* **समचतुर्भुजीय (orthorhombic) श्रेणी** - इस श्रेणी के अंतर्गत एंस्टाइट (Enstite) (MgSiO3), ब्रॉंज़ाइट (Bronzite) ((Mg, Fe) Si O3) तथा हाईपर्स्थीन (Hypersthene) ((Fe, Mg) Si O3) आते हैं।
* **एकनताक्ष (monoclinic) श्रेणी** - इस श्रेणी के अंतर्गत डाइऑप्साइड, [Diopside, Ca Mg (Si O3)2]; वोलैस्टोनाइट, (Wollastonite, CaSiO3); औजाइट, [Augite, Ca (Mg, Fe)(Si O3)2 (Mg, Fe) Si O3]; जेडाइट, (Jadeite, NaAl (SiO3)2); क्लिनोएंस्टाटाइट (Clinoensatite, Mg SiO3) है।
* **त्रिनताक्ष (triclinic) श्रेणी** - इसके अंतर्गत रोडोनाइट, (rhodonite, MnSiO3); पाइरॉक्समैंगाइट, (Pyroxmangite, (Fe, Mn) SiO3); बस्टेमाइट, (Bustamite, (Ca, Mn) SiO3) है।

पाइरॉक्सीन के क्रिस्टल छोटे होते हैं तथा इनके सिरों पर दो फलक होते हैं। इनका रंग काला, हरा या भूरा, चमक अधात्विक, विदर शंखाभ, कठोरता पाँच से सात तक तथा आपेक्षिक घनत्व ३.२ से ३.५ तक होता है। कुछ समय पश्चात् इनकी चमक कम हो जाती है।

क्लीनोएंस्टाटाइट और एकनताक्ष मेटासिलिकेट उल्का में भी पाए गए हैं। मैग्नीशियम मेटासिलिकेट का निर्माण रसायनशालाओं में ही हो सका है। पाइरॉक्सीनवाली शिलाएँ अनेक देशों, जैसे तुर्की, तिब्वत, बर्मा और भारत में पाई जाती हैं। ये शिलाएँ सर्वप्रथम भारत ही मिली थीं। दक्षिण भारत में चेन्नै के निकट पल्लावरम में सरनोकाइट (Charnockite) की सुंदर पहाड़ियाँ हैं। जिस शैल में बृहपर्स्थीन होते हैं उसे 'चारनोकाइट' भी कहते हैं।

पाइरॉक्सीन खनिजों से बनी चट्टानों को पाइरॉक्सिनाइट (Pyroxenite) भी कहते हैं। ये शैल हॉर्नब्लेंडाइट से मिलते जुलते है, जिनमें प्रधानतया हार्नब्लेंड (hornblende) होते हैं।

श्रेणी:खनिज
द अनुपम खेर शो - कुछ भी हो सकता है

***द अनुपम खेर शो - कुछ भी हो सकता है*** एक भारतीय संवाद कार्यक्रम है जो कलर्स टीवी पर प्रसारित होता है। कार्यक्रम की मेजबानी अनुपम खेर कृत है। कार्यक्रम के हर प्रकरण में अलग-अलग मुख्य अतिथियों को आमंत्रित किया जाता है।

## कार्यक्रम के बारे में
यह कार्यक्रम बॉलीवुड के उन प्रसिद्ध अदाकारों के जीवन से जुड़े प्रेरणाप्रद तथ्यों को उजागर करता है जो कठिन परिश्रम तथा आत्मबल में विश्वास रखते है। इस कार्यक्रम का आग़ाज शाहरुख खान नामक अभिनेता के आतिथ्य से हुआ था।

## आने वाले मेहमान

## सन्दर्भ

## बाहरी कड़ियाँ
कलर्स टीवी के जालस्थल पर '''द अनुपम खेर शो - कुछ भी हो सकता है''' का आधिकारिक पृष्ठ

श्रेणी:कलर्स चैनल के कार्यक्रम
श्र:भारतीय टेलीविजन धारावाहिक
श्रेणी:भारतीय वास्तविकता टेलीविजन श्रृंखला
थार महोत्सव

थार महोत्सव अक्टूबर माह में बाड़मेर जिले में लगने वाला एक प्रसिद्ध मेला है। जिसमें देशी-विदेशी जनता भाग लेती है। यह मेला तीन दिन तक लगता है।

## सन्दर्भ

## बाहरी कड़ियाँ
* थार महोत्सव का जालस्थल
कुंजम दर्रा

**कुंजम दर्रा** (या कुंजम ला; अथवा कुंज़म, कुंज़ुम, कुंज़ोम) हिमालय का एक प्रमुख दर्रा है जो भारत के हिमाचल प्रदेश राज्य में स्थित है। यह लाहौल और स्पीति घाटी को जोड़ता है। इसकी ऊँचाई 4590 मीटर है।

कुंजम माता यहाँ की अधिष्ठात्री देवी हैं। यहाँ से जाने वाले लगभग सभी वाहन कुंजम माता के मंदिर पर सर झुकाते हुए जाते हैं।

## चित्र दीर्घा

## सन्दर्भ

श्रेणी:हिमालय के प्रमुख दर्रे
श्रेणी:हिमाचल प्रदेश के पहाड़ी दर्रे

श्रेणी:हिमाचल प्रदेश का भूगोल
श्रेणी:लाहौल और स्पीति ज़िला
क्राइम पेट्रोल

क्राइम पॅट्रोल एक भारतीय टेलीविजन पर प्रसारित अपराध-श्रृंखला है जिसका विकास, लेखन और निर्देशन सुब्रामनियम एस० अय्यर ने सोनी एंटरटेनमेंट टेलीविजन इंडिया और सोनी एंटरटेनमेंट टेलीविजन एशिया के लिए किया है। श्रृंखला के रूप में भारत में होने वाले अपराध के मामलों को नाटकीय संस्करण में प्रस्तुत किया जाता है। श्रृंखला के सर्वप्रथम 9 मई 2003 को हरी झंडी दिखाई गई थी और यह सिलसिला अगले 3 सीज़न के लिए चलता रहा है। वर्तमान में अपराध पेट्रोल दस्तक शीर्षक सीज़न 4 में प्रसारित किया जा रहा है और अनूप सोनी द्वारा इसे पेश किया गया है। सीज़न 4 कुख्यात बेबी फ़लक मामले, 2012 दिल्ली सामूहिक बलात्कार मामले और 2013 मुंबई सामूहिक बलात्कार जैसे मामलों को प्रसारित किया गया है।

## धारावाहिक का मुख्य लक्ष्य
इस धारावाहिक का आदर्श वाक्य है "अपराध किसी का भला नहीं करता" ("Crime never pays")। अनूप सोनी के अनुसार इस तरह के एक रियलिटी शो के पीछे मूल विचार लोगों के बीच में आपराधिक गतिविधियों से दर्शकों को जागरुक बनाने और कैसे उन्हें बताना कि कैसे वे खुद की रक्षा कर सकते हैं। यह वास्तविक जीवन के अपराध और घटनाओं का नाटकीय रूपांतर है और दिखाता है कि पुलिस मामलों को कैसे सुलझाती है।

## पसन्द

दुनिया भर में अपराध के इस नाटकीय रूपान्तर को ज्यादातर पसन्द किया गया है। वर्तमान में अपराध पेट्रोल दस्तक इसके पिछले सीज़न की तुलना में अधिक लोकप्रिय हो गया है, हालांकि हाल ही में इसके उत्पादन और गुणवत्ता के लिए आलोचना की गई है और सीआईडी ​​जैसे काल्पनिक अपराध शो से कड़ी प्रतिस्पर्धा का सामना कर रहा है।

**क्राइम पेट्रोल** में अनेक अभिनेता–अभिनेत्रियों, लेखकों और निर्देशकों ने विशेष एपिसोडों में अभिनय और योगदान दिया है। इनमें अनूप सोनी, गीता त्यागी, संजीव त्यागी, कविता कौशिक, विशाल गांधी, गुलशन पांडे, राजेश झैला, दया शंकर पांडे, पंकज बेरी, रौनक भाटिया, शिवानी चंद्रा, गौरव सिंह चौहान, प्रियंका पंडित, मनोज वर्मा, सुनील सिन्हा, अमन वर्मा, विनय जैन, शरद मल्होत्रा, अनीता हसनंदानी, दीपक चड्ढा, श्रुति उल्फत, चैतन्य अदीब, अर्चना ताई, करिश्मा रंधावा और अमित शर्मा जैसे कलाकार शामिल हैं।

## अंतर्राष्ट्रीय प्रसारण

क्राइम पॅट्रोल दस्तक अन्य भारतीय भाषाओं में डब किया गया है। पाकिस्तान में यह शो "जियो तेज" और "जियो कहानी" पर देखा गया है। क्राइम पॅट्रोल दस्तक का एक बंगाली संस्करण सेट इंडिया ही के चैनल सोनी आठ पर प्रसारित किया गया है।

## सन्दर्भ

श्रेणी:सोनी टीवी के कार्यक्रम
श्रेणी:भारतीय टीवी कार्यक्रम
श्र:भारतीय टेलीविजन धारावाहिक
श्रेणी:भारतीय टेलीविजन धारावाहिक
श्रेणी:भारतीय अपराध धारावाहिक
आनंदराज आंबेडकर

**आनंदराज यशवंत आम्बेडकर** (जन्म: 2 जून 1960, मुम्बई) एक भारतीय राजनेता और अभियंता है। वे रिपब्लिकन सेना राजनीतिक पार्टी के नेता है। ये भारत रत्न डॉ॰ भीमराव आम्बेडकर के पौत्र है तथा प्रकाश आम्बेडकर के छोटे भाई है।

## इन्हें भी देखें
* भीमराव आम्बेडकर

## सन्दर्भ

श्रेणी:1967 में जन्मे लोग
श्रेणी:जीवित लोग
श्रेणी:महाराष्ट्र के लोग
श्रेणी:भारतीय बौद्ध
श्रेणी:मराठी लोग
श्रेणी:भारतीय राजनीतिज्ञ
श्रेणी:भीमराव आम्बेडकर का परिवार
श्रेणी:आंबेडकरवादी
राघव रेड्डी

**राघव रेड्डी** (Gunnam Raghava Reddy) विश्व हिन्दू परिषद के अंतरराष्ट्रीय अध्यक्ष हैं। वे कुरनूल, आंध्र प्रदेश से हैं। रेड्डी इसके पहले विश्व हिंदू परिषद के कोषाध्यक्ष हुआ करते थे।

## सन्दर्भ

श्रेणी:हिन्दुत्व
श्रेणी:संघ परिवार के नेता
स्पेशल फ्रंटियर फोर्स

स्पेशल फ्रंटियर फोर्स का गठन 14 नवम्बर 1962
को किया गया था। यह भारत का एक विशेष अर्द्धसैनिक बल हैं। इसकी रचना का मुख्य उद्देश्य चीन की PLA ( People’s Libration Army) का सामना करना था, जिसमे यह ख़ुफ़िया जानकारी जुटाने से लेकर सीधे लडाई तक में शामिल होते हैं | इसमें भारत में रहने वाले तिब्‍बती शरणार्थियों को शामिल किया जाता है। उन्‍हें शुरू में इंटेलिजेंस ब्‍यूरो (IB), रिसर्च एंड एनालिसिस विंग(R&AW) और अमेरिका की सीआईए ने ट्रेनिंग दी थी। SFF में कम से कम पांच बटालियन हैं जिनमें माउंटेन वारफेयर में ट्रेन्ड 5,000 से 10,000 कमांडोज हैं, जो एलीट पैराट्रूपर्स भी हैं। 

वैसे तो भारतीय सेना में कई तरह के स्पेशल फोर्सेस है, परन्तु यह  'स्‍पेशल फ्रंटियर फोर्स' (SFF) कुछ अलग है। जिनको विकास रेजिमेंट या 'इस्‍टैब्लिशमेंट 22' (टूटू) जैसे कई नामों से जाना जाता है। यह बल भारतीय थल सेना का हिस्सा नहीं है, परन्तु उन्ही के साथ मिलकर काम करती है। यह रेजिमेंट सीधे प्रधानमंत्री ऑफिस (पी एम ओ) द्वारा संचालित होती है, तथा पीएमओ को जबाबदेह होती है|

 इसका मुख्य काम चीन की हरकतों पर ख़ुफ़िया नजर रखना और जरुरत पड़ने पर डायरेक्ट मिलिट्री एक्शन करना है| SFF में कोई डायरेक्ट भर्ती नहीं होती है, इनमे काम करने वाले, अन्य भारतीय फ़ौज में से लिए जाते हैं और उनसे 2-3 साल काम करा कर पुनः उनकी टुकड़ी में भेज दिया जाता है| इस बल को छापामार युद्ध और खुफिया सूचनाएं जुटाने के लिए प्रशिक्षित किया जाता है|यह रॉ की ही एक शाखा हैं।

विशेष फ्रंटियर बल को देहरादून से 100 किलोमीटर बाहर
चकराता में प्रशिक्षित किया जाता है। इनमे से कुछ स्पेशल की ट्रेनिंग लद्दाख में भी होती है| इस Special Frontier Force(SFF) को कई आधुनिक तकनीक के बारे में बताया व सिखाया जाता है। साथ ही साथ बहुत ही एडवांस तरीके की ट्रेनिंग दी जाती है, जिसमे इन्हें, पैराशूट से कूदना, ठन्डे पानी में तैरना, पहाड़ों पर चढ़ना अदि की ट्रेनिंग दी जाती है|
इस फ़ोर्स को किसी भी हालत में लड़ने के लिए तैयार किया जाता है। खास कर ठंडी जगहों में कैसे अपने आप को सुरक्षित रख कर देश की सेवा की जाये। एसएफएफ के जवान बहुत ही चतुर, चालक और फुर्तीले होते हैं। 

## सन्दर्भ
दुर्गा वाहिनी

**दुर्गा वाहिनी और मातृ शक्ति** विश्व हिन्दू परिषद की महिला शाखा हैं। इसकी स्थापना १९९१ में साध्वी ऋतम्भरा ने किया। विहिप के अनुसार मातृ शक्ति-दुर्गा वाहिनी का उद्देश्य धार्मिक और सांस्कृतिक कार्यो के लिए महिलाओ को प्रेरित करना और महिलाओ को शारीरिक, मानसिक रूप से प्रबल बनाना। २००२ में दुर्गा वाहिनी के ८,००० सदस्य थे, जिनमे से १,००० सिर्फ अहमदाबाद के थे।

## इन्हें भी देखें
* राष्ट्रीय स्वयंसेवक संघ
* विश्व हिंदू परिषद
* बजरंग दल

## सन्दर्भ

## बाहरी कड़ियाँ
* आधिकारिक जालस्थल
श्रेणी:हिन्दू संगठन
श्रेणी:संघ परिवार
साधू प्रिय दास

**साधू प्रिय दास** भारत में जन्मे रूसी हिन्दू परिषद वर्तमान अध्यक्ष हैं। वे इस्कॉन के सदस्य हैं। भगवत गीता कोर्ट केस में इनका मुख्य भूमिका थी। वे मास्को में रहते हैं। साधू प्रिय दास का वास्तविक नाम संजीव कुमार झा हैं। 

## सन्दर्भ

श्रेणी:साधू
श्रेणी:भारतीय मूल के लोग
महेंद्र कुमार

**महेंद्र कुमार** हिन्दू संगठन बजरंग दल, कर्नाटक राज्य के संयोजक हैं।

१५ सितंबर २००८ में कर्नाटक के विभिन्न भागों में चर्चों और प्रार्थनास्थलों पर हुए हमलों के सिलसिले में पुलिस ने राज्य के बजरंग दल के संयोजक महेंद्र कुमार को गिरफ्तार किया था।

## इन्हें भी देखें
* बजरंग दल
* :en:2008 attacks on Christians in southern Karnataka

## सन्दर्भ

श्रेणी:जीवित लोग
श्रेणी:संघ परिवार के नेता
श्रेणी:हिन्दुत्व
श्रेणी:कर्नाटक के लोग
श्रेणी:हिन्दू नेता
श्रेणी:२०२० में निधन
गिरिराज स्वामी

**गिरिराज स्वामी** एक इस्कॉन के अध्यात्मिक गुरु हैं। वें भक्तिवेदान्त स्वामी प्रभुपाद के शिष्य हैं।

## पुस्तके
* *Watering the Seed*, Giriraj Swami, Publisher: Mountain King (2000), ASIN: B000K9PRVS
* *Watering the Seed - With Teachings from His Divine Grace A.C. Bhaktivedanta Swami Prabhupada* (Revised and Expanded), Giriraj Swami, Publisher: Torchlight (2012), ISBN 978-0-9817273-3-2
* *Many Moons: Reflections on Departed Vaishnavas*, Giriraj Swami, Publisher: Torchlight (2012), ISBN 978-1-937731-01-4
* *Life's Final Exam: Death and Dying from the Vedic Perspective*, edited by Giriraj Swami, Publisher: Torchlight (2013) ISBN 978-1937731120

## सन्दर्भ

श्रेणी:हिन्दू धार्मिक व्यक्तित्व
श्रेणी:कृष्ण
श्रेणी:इस्कॉन
श्रेणी:हिन्दू गुरु
श्रेणी:1947 में जन्मे लोग
तिलोत्तमा

right|thumb|300px|तिलोत्तमा को पाने के लिये आपस में लड़ते राक्षस सुन्द और उपसुन्द
**तिलोत्तमा** एक प्रसिद्ध अप्सरा का नाम है।

तिलोत्तमा कश्यप और अरिष्टा की कन्या जो पूर्वजन्म में ब्राह्मणी थी और जिसे असमय स्नान करके उस जल मे क्रीडा करने के अपराध में अप्सरा होने का शाप मिला था। एक दूसरी कथा के अनुसार यह कुब्जा नामक स्त्री थी जिसने अपनी तपस्या से वैकुण्ठ पद प्राप्त किया। उस समय सुंद और उपसुंद नामक राक्षसों का अत्याचार बहुत बढ़ गया था इसलिये उनके संहार के लिए ब्रह्मा ने विश्व की उत्तम वस्तुओं से तिल-तिल सौंदर्य लेकर इस अपूर्व सुंदरी की रचना की (इसी से *तिलोत्तमा* नाम पड़ा)। उसे देखते ही दोनों राक्षस उसे पाने के लिये आपस में लड़ने लगे और दोनों एक दूसरे द्वारा मारे गए। 

श्रेणी:अप्सरा
अहमदनगर सल्तनत

श्रेणी:भारत का इतिहास

**अहमदनगर सल्तनत** या **निजाम शाही सल्तनत** उत्तर-पश्चिमी दक्कन में स्थित एक मध्यकालीन भारतीय मुस्लिम साम्राज्य था, गुजरात  और बीजापुर सल्तनतों के बिच, निज़ाम शाही राजवंश द्वारा शासित। २८ मई १४९० को जनरल जहांगीर खान के नेतृत्व वाली बहमनी सेना को हराने के बाद जुन्नार के बहमन गवर्नर मलिक अहमद ने स्वतंत्रता की घोषणा की और अहमदनगर की सल्तनत पर *निजाम शाही राजवंश* शासन की स्थापना की।

## इतिहास

## कला और वास्तुकला
## सन्दर्भ

## बाहरी कड़ियाँ

श्रेणी:भारत का इतिहास
मनोज कुमार (मुक्केबाज़)

**मनोज कुमार** भारत के हरियाणा प्रांत के एक मुक्केबाज हैं। 
2007 व 2013 के एशियाई खेलों में उन्होंने काँस्य पदक प्राप्त किया था।

## 2010 राष्ट्रमण्डल खेल
इन्होंने नई दिल्ली में हुए 2010 राष्ट्रमण्डल खेलों में मुक्केबाज़ी में स्वर्ण पदक प्राप्त किया।

## 2016 ओलम्पिक
१० अगस्त २०१६ के पहला मुकाबला।

## सन्दर्भ

श्रेणी: 2010 राष्ट्रमण्डल खेलों में भारत के स्वर्ण पदक विजेता खिलाड़ी
श्रेणी:हरियाणा के खिलाड़ी
श्रेणी:हरियाणा के मुक्केबाज
श्रेणी:2016 ओलम्पिक में भारत के खिलाड़ी
श्रेणी:1986 में जन्मे लोग
श्रेणी:जीवित लोग
कुटज

right|thumb|300px|कुटज का फूल
**कुटज** (वानस्पतिक नाम : *Wrightia antidysenterica*) एक पादप है। इसके पौधे चार फुट से १० फुट तक ऊँचे तथा छाल आधे इंच तक मोटी होती है। पत्ते चार इंच से आठ इंच तक लंबे, शाखा पर आमने-सामने लगते हैं। फूल गुच्छेदार, श्वेत रंग के तथा फलियाँ एक से दो फुट तक लंबी और चार इंच मोटी, दो-दो एक साथ जुड़ी, लाल रंग की होती हैं। इनके भीतर बीज कच्चे रहने पर हरे और पकने पर जौ के रंग के होते हैं। इनकी आकृति भी बहुत कुछ जौ जैसी होती है, परंतु ये जौ से लगभग थोढ़े बड़े होते हैं।
[हिंदी साहित्य में]
में आचार्य हजारी प्रसाद द्विवेदी जी ने
"कुटज" निबंध लिख कर इसका विविध वर्णन किया है 

कुटज की फली के बीज का नाम **इंद्रजौ** या **इंद्रयव** है। संस्कृत, बँगला तथा गुजराती में भी बीज का यही नाम है। परंतु इस फली के पौधे को हिंदी में कोरैया या कुड़ची, संस्कृत में कुटज या कलिंग, बँगला और अंग्रेजी में कुड़ची तथा लैटिन में *राइटिया एटिडिसेंटेरिका (Wrightia antidysenterica)* कहते हैं। तच

## परिचय
इस पौधे की दो जातियाँ हैं- काली और श्वेत। ऊपर जिस पौधे का वर्णन किया गया है वह 'काली कोरैया' और उसके बीज 'कड़वा इंद्रजौ' कहलाते हैं। दूसरे प्रकार के पौधे को लैटिन में 'राइटिया टिंक्टोरिया' (Wrightia tinctoria) तथा उसके बीज को हिंदी में 'मीठा इंद्रजौ' कहते हैं। काला पौधा समस्त भारत में पाया जाता है।

काले पौधे की छाल, जड़ और बीज प्राचीन काल से अति उपयोगी ओषधि माने जाते हैं। छाल विशेष लाभदायक होती है। आयुर्वेदिक मतानुसार यह कड़वी, शुष्क, गरम और कृमिनाशक तथा रक्ततिसार, आमातिसार इत्यादि अतिसारों में बड़ी लाभदायक है। मरोड़ के दस्त के रोग में, जिसमें रक्त भी जाता है, इसे आशीर्वादस्वरूप कहा है। बवासीर के खून को भी बंद करती है। जूड़ी (मलेरिया), अँतरिया तथा मियादी बुखार में इसका सत्व, प्रमेह और कामला में शहद के साथ इसका स्वरस तथा प्रदर में इसका चूर्ण लोहभस्म के साथ देने का विधान है।

रासायनिक विश्लेषण से इसकी छाल में कोनेसीन, कुर्चीन और कुर्चिसीन नामक तीन उपक्षार (ऐल्कलॉएड) पाए गए है, जिनका प्रयोग ऐलोपैथिक उपचार में भी होता है।

आयुर्वेद के अनुसार इस पौधे की जड़ और बीज, अर्थात् इंद्रजौ में भी पूर्वोक्त गुण होते हैं। ये ग्राही होते हैं। ये ग्राही और शीतल तथा आँतों की ऐसी व्याधि में, जिसमें रक्त गिरने के साथ ज्वर भी रहता है, मट्ठे के साथ अति लाभदायक कहे गए हैं। स्तंभन के साथ इनमें आँव के पाचन का भी गुण होता है।

इस जाति के श्वेत पौधे के फूलों में एक प्रकार की सुगंध होती है जो काले पौधे के फूलों में नहीं होती। श्वेत पौधे की छाल लाल रंग लिए बादामी तथा चिकनी होती है। फलियों के अंत में बालों का गुच्छा सा होता है। यह पौधा औषधि के काम में नहीं आता।

## बाहरी कड़ियाँ
*कुटज (इन्द्रजौ)

श्रेणी:औषधीय पादप
मीठा इन्द्रजौ

right|thumb|300px|मीठी इन्द्रयव
**[[मीठा जहर (1985 फ़िल्म)|मीठा]] इन्द्रजौ** या **मीठी इन्द्रयव** (Wrightia tinctoria) एक पादप है। इसे 'श्वेत कुटज' भी कहते हैं। इस जाति के श्वेत पौधे के फूलों में एक प्रकार की सुगंध होती है जो काले पौधे के फूलों में नहीं होती। श्वेत पौधे की छाल लाल रंग लिए बादामी तथा चिकनी होती है। फलियों के अंत में बालों का गुच्छा सा होता है। यह पौधा त्वचा विकार जैसे सोरायसिस फंगल संक्रमण की औषधि में उपयोगी है 

श्रेणी:पादप
स्वप्नदर्शन

**स्वप्नदर्शन** (तिब्बती: rmi-lam or nyilam) एक उच्च तांत्रिक साधना है।

श्रेणी:तंत्र
बंगाल केमिकल्स एण्ड फार्मास्यूटिकल्स लिमिटेड

**बंगाल केमिकल्स एण्ड फार्मास्यूटिकल्स लिमिटेड** (BCPL) भारत सरकार का एक सार्वजनिक क्षेत्र का उपक्रम है। इसकी स्थापना १९०१ में प्रफुल्ल चन्द्र राय ने कोलकाता में की थी। यह भारत की प्रथम औषधिनिर्माता कम्पनी थी। इस कम्पनी का मुख्यालय कोलकाता में है।

## इन्हें भी देखें
*प्रफुल्ल चन्द्र राय
*स्वदेशी आन्दोलन

## बाहरी कड़ियाँ
*'''बंगाल केमिकल्स एण्ड फार्मास्यूटिकल्स लिमिटेड''' के बारे में

श्रेणी:भारत के सार्वजनिक क्षेत्र के उपक्रम
सुशीला दीदी

**सुशीला दीदी** (५ मार्च १९०५ - १३ जनवरी १९६३) भारत के स्वतंत्रता संग्राम की एक क्रांतिकारी महिला थीं।

## जीवन वृत्त
सुशीला दीदी का जन्म पंजाब राज्य के गुजरात मण्डल के दन्तो चुहाड़ में ५ मार्च १९०५ को हुआ था। १९२६ में जब वह कॉलेज की पढ़ाई कर रहीं थी, उनमें देश प्रेम की भावना प्रबल हुई। इसके बाद वे भारत की स्वाधीनता के लिए काम करने वाले क्रांतिकारी दल में शामिल हो गईं।

## क्रांतिकारी गतिविधियाँ
१९२६ ई. में बिस्मिल, रोशन सिंह और राजेन्द्र लाहिड़ी को फाँसी दिये जाने की घटना ने सुशीला को क्रांतिकारी गतिविधियों की ओर मोड़ दिया। 
वे भगवती चरण बोहरा के साथ हिन्दुस्तान शोसलिस्ट रिपब्लिकन एसोसिएशन में शामिल हो गईं। सान्डर्स की हत्या के बाद उन्होने भगत सिंह के छिपकर रहने के लिये कोलकाता में एक घर की व्यवस्था की। असेम्बली पर बम फेकने के बाद जब भगत सिंह और बटुकेश्वर दत्त पकड़े गये तो सुशीला दीदी और दुर्गा भाभी ने मिलकर अन्य क्रांतिकारियों को भाग जाने में सहायता की। १ अक्टूबर १९३१ को उन्होने अन्य के साथ मिलकर यूरोपीय सर्जेण्ट टेलर तथा उसकी पत्नी को गोली मारी और बच निकलीं।

काकोरी काण्ड के कैदियों के मुक़दमे की पैरवी के लिए अपनी स्वर्गीय माँ द्वारा शादी की ख़ातिर रखा 10 तोला सोना उठाकर दान में दिया। 
*यही नहीं उन्होंने क्रांतिकारियों का केस लड़ने के लिए 'मेवाड़पति' नामक नाटक खेलकर चन्दा भी इकट्ठा किया। 
*सन् 1930 के सविनय अवज्ञा आन्दोलन में 'इन्दुमति' के छद्म नाम से सुशीला दीदी ने भाग लिया और गिरफ्तार हुयीं। 
*इसी प्रकार हसरत मोहानी को जब जेल की सज़ा मिली तो उनके कुछ दोस्तों ने जेल की चक्की पीसने के बजाय उनसे माफी मांगकर छूटने की सलाह दी। 
*इसकी जानकारी जब बेगम हसरत मोहानी को हुई तो उन्होंने पति की जमकर हौसला अफ्ज़ाई की और दोस्तों को नसीहत भी दी। 
*मर्दाना वेष धारण कर उन्होंने स्वतंत्रता आन्दोलन में खुलकर भाग लिया और बाल गंगाधर तिलक के गरम दल में शामिल होने पर गिरफ्तार कर जेल भेज दी गयी, जहाँ उन्होंने चक्की भी पीसी। 
*यही नहीं महिला मताधिकार को लेकर 1917 में सरोजिनी नायडू के नेतृत्व में वायसराय से मिलने गये प्रतिनिधिमण्डल में वह भी शामिल थीं।

## बाहरी कड़ियाँ
* क्रान्तिकारी वीरांगना सुशीला देवी
* जब दीदी ने लगाया भगत सिंह के माथे पर तिलक
*  क्रान्तिकारी सुशीला दीदी, क्रांतिकारियों का कंधे से कंधा मिलाकर दिया साथ

श्रेणी:भारतीय स्वतंत्रता सेनानी
रजनी राज़दान

श्रीमती **रजनी राज़दान** भारत के संघ लोक सेवा आयोग (यूपीएससी) की वर्तमान अध्यक्षा हैं। 16 अगस्त 2014 को आयोग के निवर्तमान अध्यक्ष प्रो॰ डी.पी. अग्रवाल ने उन्हें के रूप में पद और गोपनीयता की शपथ दिलाई।
 

श्रीमती राज़दान हरियाणा कैडर के 1973 बैच की आईएएस अधिकारी हैं। वे 19 अप्रैल 2010 को आयोग की सदस्य बनी थीं। यूपीएससी में आने से पूर्व वह सचिव, पेंशन एवं पेंशनभोगी कल्याण और प्रशासनिक सुधार तथा जन शिकायते विभाग में सचिव थीं। वे भारत सरकार और हरियाणा सरकार में विभिन्न महत्वपूर्ण पदों पर रही हैं।
## सन्दर्भ

श्रेणी:हरियाणा के लोग
श्रेणी:जीवित लोग
श्रेणी:भारतीय प्रशासनिक सेवा अधिकारी
स्वामी सत्यमित्रानन्द गिरि

**स्वामी सत्यमित्रानन्द गिरि जी** (जन्म : १९ सितम्बर १९३२, मृत्युः २५ जून २०१९) एक आध्यात्मिक गुरु थे। उन्हें ज्योतिर्मठ उपपीठ के जगद्गुरु शंकराचार्य बनाया गया था, किन्तु १९६९ में उन्होंने इस पद को स्वेच्छा से त्याग दिया था। उन्होंने हरिद्वार में भारतमाता मन्दिर की स्थापना की।

## परिचय
स्वामी सत्यमित्रानंद गिरि जी का जन्म 19 सिंतबर, 1932 को आगरा में हुआ था. लेकिन स्वामी सत्यमित्रानंद गिरि का परिवार उत्तर प्रदेश के सीतापुर का रहने वाला था. बचपन से ही स्वामी जी की रुचि संन्यास और अध्यात्म में थी. जिसकी वजह से उन्होंने अपना सांसारिक जीवन बहुत कम उम्र में त्याग दिया था. सांसारिक जीवन से संन्यास लेने से पहले लोग उऩ्हें अंबिका प्रसाद पांडेय के नाम से पहचानते थे.

## इन्हें भी देखें
* भारतमाता मन्दिर, हरिद्वार
* सत्यानन्द गिरि

## बाहरी कड़ियाँ
*स्वामी सत्यमित्रानन्द गिरि का जालघर

श्रेणी:शंकराचार्य
कोलकाता श्रेणी के विनाशक पोत

**कोलकाता श्रेणी के विनाशक पोत** भारतीय नौसेना की परियोजना 15ए के नाम से भी जानी जाती है जो कि प्रसिद्ध परियोजना 15 ‘दिल्ली’ के अनुवर्ती है जिन्हें नब्बे के दशक के अंत में सेवा में शामिल किया गया था। भारतीय नौसेना के नौसैनिक डिजाइन निदेशालय ने इन पोतों की परिकल्पना और डिजाइनिंग की है। इन पोतों का नामकरण भारत के प्रमुख बंदरगाह शहरों जैसे कोलकाता, कोच्चि और चेन्नई के नाम पर किया गया है। 

## आईएनएस कोलकाता

कोलकाता श्रेणी का प्रथम विध्वंसक पोत **आईएनएस कोलकाता** 16-अगस्त, 2014 को भारतीय नौसेना में शामिल किया गया।

आईएनएस कोलकाता की नींव 26 सितंबर 2003 को रखी गई थी और पोत का 30 मार्च 2006 को जलावतरण हुआ था। इसे भारत में अब तक तैयार किया गया सर्वाधिक ताकतवर युद्धपोत माना जाता है। इस जानदार पोत की लंबाई 164 मीटर और चौड़ाई तकरीबन 18 मीटर है। इसकी पूर्ण भार विस्थापन क्षमता 7400 टन है। इस पोत में संयुक्त गैस और गैस (सीओजीएजी) प्रणोदन प्रणाली लगी हुई है, जिसमें चार शक्तिशाली रिवर्सिबल गैस टर्बाइन लगी हुई हैं और यह 30 नॉट से भी ज्यादा गति हासिल कर सकता है। चार गैस टर्बाइन जनरेटरों और एक डीजल आल्टरनेटर से इस पोत को बिजली सुलभ होती है। ये सभी मिलकर 4.5 मेगावाट बिजली पैदा करते हैं जो एक छोटे शहर को रोशन करने में सक्षम है। इस पोत पर 30 अधिकारी और 300 नाविक तैनात किए जा सकते हैं। यह पोत अत्यंत उत्कृष्ट अत्याधुनिक हथियारों और संवेदकों से लैस है, जिनमें लंबी दूरी तक भूमि से हवा में मार करने वाली मिसाइल (एलआरएसएएम) एवं एमएफ-स्टार बहु-गतिशील चरण वाला ऐरे रडार भी शामिल हैं। यह पोत उन्नत सुपरसोनिक और लंबी दूरी तक भूमि से भूमि तक मार करने वाली ब्रह्मोस मिसाइल से भी लैस है, जो भारत और रूस का संयुक्त उद्यम है। स्वदेश निर्मित 76 एमएम सुपर रैपिड गन माउंट (एसआरजीएम) और एके 630 सीआईडब्ल्यूएस हवा और भूमि पर मौजूद लक्ष्यों पर निशाना साध सकते हैं। समस्त पनडुब्बी-रोधी हथियार और इसमें लगे संवेदक सेट समुद्र में जंग लड़ने के लिए स्वदेश में किए गए प्रयासों के अनुपम उदाहरण हैं, जिनमें स्वदेश निर्मित रॉकेट लांचर (आईआरएल), स्वदेश निर्मित ट्वीन-ट्यूब टॉरपीडो लांचर (आईटीटीएल) और नई पीढ़ी के एचयूएमएसए सोनार शामिल हैं। संवेदक सूट में अन्य उन्नत भूतल एवं वायु सर्विलांस रडार और स्वदेश निर्मित इलेक्ट्रॉनिक युद्ध प्रणाली शामिल हैं। एक अत्याधुनिक काम्बेट मैनेजमेंट सिस्टम (सीएमएस-15ए) को इस पोत में लगे हथियारों और संवेदकों से एकीकृत किया गया है। इस पोत में दो सीकिंग या चेतक हेलिकॉप्टरों का परिचालन करने की सुविधा है।

## आईएनएस कोच्चि

आई एन एस कोच्चि (INS Kochi) कोलकाता-श्रेणी विध्वंसक शृंखला का दूसरा जहाज है जिसे ३० सितम्बर २०१५ को भारतीय नौसेना में शामिल किया गया।

## सन्दर्भ

श्रेणी:भारतीय नौसेना
श्रेणी:भारतीय नौसेना के विध्वंसक पोत‎
किरन चन्द्र बन्दोपाध्याय

**किरन चन्द्र बन्दोपाध्याय** बंगला साहित्यकार थे। उनके द्वारा रचित नाटक *भारतमाता* बहुत लोकप्रिय हुआ।

श्रेणी:बांग्ला साहित्यकार‎
दिल्ली श्रेणी के विनाशक पोत

**दिल्ली श्रेणी के विनाशक पोत** भारतीय नौसेना के एक महत्वपूर्ण अंग हैं। इनका श्रेणीकरण "निर्देशित प्रक्षेपास्त्र विध्वंसक पोत" के रूप में किया जाता है। 2014 में कोलकाता श्रेणी के पोतों के शुभारंभ तक ये स्वदेश में डिज़ाईन व निर्मित किए जाने वाले ये सबसे बड़े युद्धपोत थे। इन पोतों का निर्माण मुंबई स्थित मझगांव डॉक्स लिमिटेड में हुआ।

## सन्दर्भ

श्रेणी:भारतीय नौसेना
श्रेणी:भारतीय नौसेना के विध्वंसक पोत
पर्यावरणीय विधि

**पर्यावरणीय विधि** अथवा **पर्यावरण विधि** (अंग्रेज़ी:Environmental law) समेकित रूप से उन सभी अंतर्राष्ट्रीय, राष्ट्रीय अथवा क्षेत्रीय सन्धियों, समझौतों और संवैधानिक विधियों को कहा जाता है जो प्राकृतिक पर्यावरण पर मानव प्रभाव को कम करने और पर्यावरण की संधारणीयता बनाये रखने हेतु हैं।

## भारत में पर्यावरण क़ानून
भारत में पर्यावरण क़ानून पर्यावरण (रक्षा) अधिनियम 1986 से नियमित होता है जो एक व्‍यापक विधान है। इसकी रूप रेखा केन्‍द्रीय सरकार के विभिन्‍न केन्‍द्रीय और राज्‍य प्राधिकरणों के क्रियाकलापों के समन्‍वयन के लिए तैयार किया गया है जिनकी स्‍थापना पिछले कानूनों के तहत की गई है जैसाकि जल अधिनियम और वायु अधिनियम। 

मानव पर्यावरण की रक्षा और सुधार करने एवं पेड़-पौधे और सम्‍पत्ति का छोड़कर मानव जाति को आपदा से बचाने के लिए ईपीए पारित किया गया, यह केन्‍द्र सरकार का पर्यावरणीय गुणवत्ता की रक्षा करने और सुधारने, सभी स्रोतों से प्रदूषण नियंत्रण का नियंत्रण और कम करने और पर्यावरणीय आधार पर किसी औद्योगिक सुविधा की स्‍थापना करना/संचालन करना निषेध या प्रतिबंधित करने का अधिकार देता है।

अन्य विधियों में भारतीय वन अधिनियम, 1927 और वन्यजीव संरक्षण अधिनियम, 1972 प्रमुख हैं। 

एक राष्ट्रीय हरित प्राधिकरण का भी गठन किया गया है।

## अन्तर्राष्ट्रीय सन्धियाँ और समझौते

## इन्हें भी देखें
*पर्यावरण (रक्षा) अधिनियम 1986
*भारतीय वन अधिनियम, 1927
*वन्यजीव संरक्षण अधिनियम, 1972
*राष्ट्रीय हरित प्राधिकरण अधिनियम, 2010

## सन्दर्भ


## बाहरी कड़ियाँ
;अंतर्राष्ट्रीय
* ECOLEX (Gateway to Environmental Law)
* Environmental Law Alliance Worldwide(E-LAW)
* Centre for International Environmental Law
* Wildlife Interest Group, American Society of International Law
* EarthRights International
* Interamerican Association for Environmental Defense
* United Kingdom Environmental Law Association
* Lexadin global law database
* Upholding Environmental Laws in Asia and the Pacific

;भारत 
*पर्यावरण संरक्षण अधिनियम और नियम
*पर्यावरण (रक्षा) अधिनियम 1986
*भारतीय पर्यावरण कानून और जलवायु परिवर्तन योजना पत्रिका से 
*पर्यावरण एवं वन मंत्रालय, भारत सरकार

;संयुक्त राज्य अमेरिका
*American Bar Association Section of Environment, Energy and Resources
*U.S. Environmental Protection Agency
*Environmental Law Institute (ELI)
*EarthJustice

;कनाडा
*West Coast Environmental Law (non-profit law firm)
*इकोजस्टिस
*Canadian Environmental Law Association
*Environmental Law Centre (of Alberta)

;यूरोपीय संघ 
* Europa: Environmental rules of the European Union
* यूरोपा: पर्यावरणीय विधि सार

श्रेणी:पर्यावरण
*
श्रेणी:पर्यावरणीय संरक्षण
वंशीधर शर्मा

श्री **वंशीधर शर्मा** अगस्त, 2014 से भारत के प्रमुख अर्धसैनिक बल सशस्त्र सीमा बल के महानिदेशक हैं।

## सन्दर्भ

श्रेणी:सशस्त्र सीमा बल के महानिदेशक
जीताडीह

**जीताडीह** भारत के बिहार प्रांत के भागलपुर जिला के अर्न्तगत एक गाँव है‍, जो गौराडीह प्रखंड़ के मुरहन पंचायत में पड़ता है।

## सन्दर्भ

श्रेणी:भागलपुर जिला के गाँव
राष्ट्रीय हरित प्राधिकरण अधिनियम, 2010

**राष्ट्रीय हरित प्राधिकरण अधिनियम, 2010** द्वारा भारत में एक राष्ट्रीय हरित प्राधिकरण (नेशनल ग्रीन ट्रिब्यूनल) की स्थापना की गई है। 18 अक्टूबर 2010 को इस अधिनियम के तहत पर्यावरण से संबंधित कानूनी अधिकारों के प्रवर्तन एवं व्यक्तियों और संपत्ति के नुकसान के लिए सहायता और क्षतिपूर्ति देने या उससे संबंधित या उससे जुड़े मामलों सहित, पर्यावरण संरक्षण एवं वनों तथा अन्य प्राकृतिक संसाधनों के संरक्षण से संबंधित मामलों के प्रभावी और त्वरित निपटारे के लिए राष्ट्रीय हरित अधिकरण की स्थापना की गयी। यह एक विशिष्ट निकाय है जो बहु-अनुशासनात्मक समस्याओं वाले पर्यावरणीय विवादों को संभालने के लिए आवश्यक विशेषज्ञता द्वारा सुसज्जित है। यह प्राधिकरण, सिविल प्रक्रिया संहिता (CPC), 1908 के अंतर्गत निर्धारित प्रक्रिया द्वारा बाध्य नहीं होगा, बल्कि नैसर्गिक न्याय के सिद्धांतों द्वारा निर्देशित किया जाएगा।
 
पर्यावरण संबंधी मामलों में अधिकरण का समर्पित क्षेत्राधिकार तीव्र पर्यावरणीय न्याय प्रदान करेगा तथा उच्च न्यायालयों में मुकदमेबाज़ी के भार को कम करने में सहायता करेगा। अधिकरण को आवेदनों या अपीलों के प्राप्त होने के ६ महीने के अंदर उनके निपटान का प्रयास करने का कार्य सौंपा गया है। शुरूआत में एनजीटी को पांच बैठक स्थलों पर स्थापित किया जाना है और यह स्वयं को अधिक पहुंचयोग्य बनाने के लिए सर्किट व्यवस्था का अनुपालन करेगा। अधिकरण की बैठक का मुख्य स्थान नई दिल्ली होगा और साथ ही भोपाल, पुणे, कोलकाता तथा चेन्नई अधिकरण की बैठकों के अन्य चार स्थल होंगे।

* संसद के कानून अधिनियम, राष्ट्रीय ग्रीन ट्रिब्यूनल एक्ट, 2010 को निम्नानुसार परिभाषित करता है,
  
"पर्यावरण से संबंधित किसी भी कानूनी अधिकार को लागू करने और            क्षति के लिए राहत और क्षतिपूर्ति सहित वनों और अन्य प्राकृतिक संसाधनों के पर्यावरण संरक्षण और संरक्षण से संबंधित मामलों के प्रभावी और शीघ्र निपटान के लिए राष्ट्रीय ग्रीन ट्रिब्यूनल की स्थापना के लिए एक अधिनियम व्यक्तियों और संपत्तियों और उनसे संबंधित मामलों के साथ या प्रासंगिक के लिए  है "|

## सन्दर्भ

## बाहरी कड़ियाँ
*प्राधिकरण की वेबसाइट

श्रेणी:पर्यावरणीय विधि
श्रेणी:भारतीय विनियामक
उपरोधी वाल्व

right|thumb|300px|कार्ब्युरेटर का योजनामूलक चित्र :<br> (१) वायु का प्रवेश द्वार<br> (२) पतले छिद्र (नॉजिल) से निकलता ईधन (पेट्रोल)<br> (३) हवा<br> (४) फ्लोट<br> (५) पेट्रोल को बन्द करने वाला निडिल वाल्व<br> (६) नॉजिल<br> (७) उपरोधी वाल्व
right|thumb|300px|पूर्णत: बन्द उपरोधी वाल्व (ऊपर) तथा पूर्णतः खुली उपरोधी वाल्व (नीचे)

**उपरोधी वाल्व** (throttle) वह यांत्रिक युक्ति है जिसकी सहायता से किसी तरल का प्रवाह कम या अधिक किया जाता है। 

इंजन में जाने वाली गैस की मात्रा पर नियन्त्रण करके इंजन की शक्ति को कम या ज्यादा किया जा सकता है।

## अन्तर्दहन इंजन
पेट्रोल से चलने वाले अन्तर्दहन इंजन के सिलिण्डर में प्रवेश करने वाले हवा की मात्रा को उपरोधी वाल्व के द्वारा नियंत्रित करके इंजन की शक्ति को नियंत्रित किया जाता है जिससे उसकी चाल घटायी-बढायी जाती है। हवा की मात्रा को नियंत्रित करने से प्रत्येक चक्र (साइकिल) में जलने वाली चार्ज (ईंधन + हवा का मिश्रण) की मात्रा नियंत्रित होती क्योंकि फ्युएल-इंजेक्टर या कार्ब्युरेटर ईंधन और हवा के अनुआत को लगभग नियत बनाये रखता है। मोटरगाड़ियों में जब चालक 'एक्सलेरेटर' या 'थ्रॉटिल पेडल' को दबाता है तो अन्ततः उससे उपरोधी वाल्व के माध्यम से इंजन की शक्ति नियंत्रित होती है।

श्रेणी:इंजन
हिदेकी तोजो

right|thumb|300px|हिदेकी तोजो
**हिदेकी तोजो** (東條 英機 ; 30 दिसम्बर 1884 – 23 दिसम्बर 1948) जापान के एक सैनिक अधिकारी और राजनीतिक नेता थे। इनका जन्म सन् १८८४ ईo में हुआ था। इंपीरियल मिलिटरी अकादमी में शिक्षा प्राप्त करने के पश्चात् इसकी नियुक्ति उप-लफ्टेनेंट के पद पर हुई। सन् 1919 में यह सहकारी सैनिक राजदूत बनकर बर्लिन गये। वहाँ से लौटने पर युद्धकार्यालय में इन्होने विभिन्न पदों का कार्यभार सँभाला। १९३७ में यह सशस्त्र पुलिस का कमांडर बनाया गया। इसी समय इसने मंचूरिया में क्वांतुंग सेना के कर्मचारियों के प्रधान का कार्यभार भी सँभाला। १९४० में इसे युद्धमंत्री और एक वर्ष बाद प्रधान मंत्री बनने का सौभाग्य प्राप्त हुआ।

७ दिसम्बर १९४१ को पर्ल हार्बर पर जापानी आक्रमण के पश्चात् तोजो ने आधिकारिक रूप से संयुक्त राज्य अमरीका के विरुद्ध युद्ध की घोषणा कर दी। प्रशांत महासागर के कई स्थानों पर जापानियों की हार हुई जिसके कारण तोजो ने अपने हाथ में अधिनायकीय अधिकार ले लिए और युद्धमंत्री तथा सैनिक कर्मचारी वर्ग के प्रमुख के कार्यों की देखभाल स्वयं करने लगे। मरियाना द्वीपसमूह पर अमरीका के सफल आक्रमण के परिणामस्वरूप जापानी सरकार इतनी निर्बल हो गई कि तोजो को कर्मचारीवर्ग के प्रमुख का पद त्याग देना पड़ा। १९४५ में जापान के औपचारिक आत्मसमर्पण के उपरांत तोजो ने आत्महत्या का प्रयास किया किंतु अस्पताल में उसकी जान बच गई। तदुपरांत उसे सैनिक अपराधी ठहराकर उस पर अभियोग चलाया गया और २३ दिसम्बर १९४८ को प्राणदंड दिया गया।

श्रेणी:जापान के प्रधानमंत्री
श्रेणी:द्वितीय विश्वयुद्ध
कर्कोटक

**'कर्कोट**' पुराणों में वर्णित एक प्रसिद्ध नाग का नाम है। जो प्रजापति कशयप का कद्रू  के गर्भ से उत्पन्न पुत्र और नागों के राजा शेषनाग , वासुकी और तक्षक का भाई था 

हिन्दू पौराणिक कथाओं के अनुसार **कर्कोटक** नागों का एक राजा था जिसने इन्द्र के अनुरोध पर नल को काटा था। इस दंश के फलस्वरूप नल ऐंठनयुक्त तथा कुरूप हो गये।

कर्कोटक ने नारद को धोखा दिया था जिससे क्रोधित होकर नारद ने उसे शाप दिया जिससे वह एक कदम भी नहीं चल पाता था। कर्कोटक, नल का मित्र था। उसने नल को सलाह दी कि वह अयोध्या के राजा ऋतुपर्ण के पास जाकर वहां अपना नाम बदलकर बाहुक कर ले और वहीं रहे।

## सन्दर्भ

## इन्हें भी देखें
* कार्कोट राजवंश
* नागवंशी
* कर्कोट (सब्जी)

## बाहरी कड़ियाँ
* नल दमयन्ती कथा

श्रेणी:पौराणिक पात्र
अरुणाचल प्रदेश के मुख्यमंत्रियों की सूची

**अरुणाचल प्रदेश का मुख्यमंत्री** भारत के पूर्वोत्तर राज्य अरुणाचल प्रदेश का प्रमुख होता है। यहाँ पर अरुणाचल प्रदेश के मुख्यमंत्रियों की सूची दी गई है।

## अरुणाचल प्रदेश के मुख्यमंत्री

## टिप्पणी

## सन्दर्भ

## बाहरी कड़ियाँ

* worldstatesmen.org पर सूची

श्रेणी:अरुणाचल प्रदेश के मुख्यमंत्री
श्रेणी:भारतीय राज्यों के मुख्यमंत्रियों की सूचियाँ
कायसाँ

right|thumb|300px
right|thumb|300px

**कायसाँ** (Caission /ˈkeɪsən/ or /ˈkeɪsɒn/) जलरोधी धारक संरचना (retaining structure) को कहते हैं जो सेतुओं के पाये (bridge pier) बनाने, कंक्रीट के बाँध बनाने या जलपोत की मरम्मत करने आदि के लिये प्रयुक्त होती है। इसका निर्माण इस तरह से किया जाता है कि इसके अन्दर घिरा जल पम्प द्वारा बाहर कर दिया जाता है जिससे एक जलरहित सूखा क्षेत्र काम करने के लिये उपलब्ध हो जाता है। 'कायसाँ' एक फ्रेंच शब्द है जिसका अर्थ है - 'बक्सा'।

## परिचय
वास्तव में कायसँ एक प्रकार की धँसाई जानेवाली एक मंजूषा है, जिसका सिरा और पेंदा खुला रहता है एवं उसमें एक या एक से अधिक कूप या द्वार बने रहते हैं। यह सेतुस्तंभ, बंदरगाह, प्राचीर आदि के निर्माण में आधारतल का काम देता है और समुद्र तथा नदियों की तलहटी में नींव डालने के कार्य स्थल से पानी को दूर रखता है। मंजूषा तब तक धँसाई जाती है जब तक उसका पेंदा नींव में वांछित तल तक न पहुँच जाए। मंजूषा लकड़ी, इस्पात, पत्थर या कंक्रीट की बनाई जा सकती है। 

कायसाँ साधारणतया दो श्रेणियों में विभाजित किया जा सकता है, पहला खुला कायसाँ और दूसरा वायवीय कायसाँ। इसकी धँसान कूप में खुदाई या निष्कर्षण करके की जाती है। धँसाने के घर्षण के कारण अवरोध होता है जिसका, तल में पानी के फौवारे का उपयोग करके, निवारण किया जाता है। कुआँ खोदने या धँसाने में बालू, चिकनी मिट्टी, गोल पत्थर तथा सूक्ष्म बालू के स्तरों से गुजरना पड़ता है। कुएँ को सीधा धँसाने के लिए, ताकि वह किसी तरफ न बुझे और न अपने स्थान से ही हटे, पर्याप्त कौशल एवं अनुभव की आवश्यकता होती है। बहुधा कुएँ में अंत: और बहि: पार्श्व के निचले भाग में पानी के तल की दाब से नरम और हल्की धरती में दरार पड़ जाती है; अत: बालू बह जाता है और जलस्राव स्रोतों की भाँति हवा में ऊँचाई तक ऊठने लगता है जिससे उत्स्रुतकूप की दशा का भान होता है। इस कठिनाई को दूर करने के लिए बहुधा गोताखोरों द्वारा खुदाई कराई जाती है।

जहाँ पर जलयुक्त महीन कणवाली असंजंक (non-cohesive) मिट्टी के कारण उपर्युक्त ढंग से खुली धँसान कठिन या असंभव हो जाती है वहाँ पर वायवीय धँसान का सहारा लिया जाता है।

खुले कायसाँ के कुएँ शिखर और पेंदे में खुले रहते हैं। वायवीय कायसाँ की सतह से तल में एक कार्यवाही कक्ष रहता है जिसके पेंदे में वायुरोधक ढक्कन लगे रहते हैं। इन ढक्कनों में वायुबंद कक्ष रहते हैं या कक्ष से हवा को बाहर निकाले बिना बाहर आ सकती हैं। हवा की दाब इतनी रखी जाती है जो कायसाँ के बाहर के पानी के दाब के समकक्ष या समस्तरीय हो।

जब कायसाँ अपने स्थान तक पहुँच जाता है तब उसका तल साफ किया जा सकता है और उसे तैयार कर उसका निरीक्षण करके उसकी धारक्षमता का अनुमान लगाया जा सकता है।

वायवीय कायसाँ का सबसे महत्वपूर्ण अवयव वायुबंद कक्ष है जिसमें नियंत्रित ढंग से आवागमन की व्यवस्था रहती है। संपीड़ित वायु में, विशेषत: शरीर से दुर्बल व्यक्तियों का, प्रवेश संकटप्रद होता है। जब वायु की दाब अधिक हो तो वायु की दाब बिना कम किए संपीड़ित वायु से निकलना भी संकटप्रद है। इससे शरीर के ऊतकों तथा रक्त में बुलबुले बन सकते हैं, रक्तस्राव, ऐंठन, लकवा या मृत्यु तक हो सकती है। इसलिए वायवीय धँसान एक सौ दस फुट से अधिक गहराई के लिए नहीं करनी चाहिए। इससे अधिक गहराई के लिए खुली धँसान ही संभवत: अधिक उपयुक्त है। 

श्रेणी:सिविल इंजीनियरी
ईशुआ

ईशुआ पिन 803115
ईशुआ नालंदा जिला का प्रखंड का एक गाँव है !

श्रेणी:नालंदा
श्रेणी:बिहार के गाँव
इकाई सदिश

गणित में, **इकाई सदिश** (unit vector) एक सदिश है जिसका परिमाण **१** हो। इकाई सदिश को प्रायः लैतिन के छोटे अक्षरों के ऊपर 'हैट' लगाकर दर्शाया जाता है (जैसे {\hat{\imath}} ; उच्चारण : "i-हैट").

किसी सदिश \mathbf{\hat{u}} की दिशा में इकाई सदिश की गनना निम्नलिखित प्रकार से की जाती है:

:\mathbf{\hat{u}} = \frac{\mathbf{u}}{\|\mathbf{u}\|}

जहाँ ||**u**||, **u** की लम्बाई (नॉर्म) है।
अर्थात् किसी सदिश को उसके परिमाण एवम् उसके एकांक सदिश के रूप में व्यक्त किया जा सकता है।
श्रेणी:सदिश विश्लेषण
अभिकेन्द्रीय बल

जब कोई वस्तु किसी वृत्ताकार मार्ग पर गति करती है तो उस पर केंद्र की और एक बल कार्य करता है, इस बल को अभिकेंद्रीय बल कहते हैं। 
इस बल के अभाव में वस्तु वृत्ताकार मार्ग पर नहीं चल सकती है। 
यदि कोई m द्रव्यमान का पिंड v से r त्रिज्या के वृत्तीय मार्ग पर चल रहा है तो उस पर कार्यकारी वृत्त के केंद्र की ओर आवश्यक अभिकेंद्रीय बल f=mv2/r होता है।

किसी पिण्ड के तात्क्षणिक वेग के लम्बवत दिशा में गतिपथ के केन्द्र की ओर लगने वाला बल **अभिकेन्द्रीय बल** (Centripetal force) कहलाता है। अभिकेन्द्र बल के कारण पिण्ड वक्र-पथ पर गति करती है (न कि रैखिक पथ पर)। उदाहरण के लिये वृत्तीय गति का कारण अभिकेन्द्रीय बल ही है।
right|thumb|350px|
 
\mathbf{a} = 
-\frac{v^2}{r} \left (\frac{\mathbf{r}}{r}\right) = 
-\frac{v^2}{r}\hat{\mathbf u}_r = 
- \omega^2 \mathbf{r}


जहाँ:
: \mathbf{a} \, अभिकेंद्रीय त्वरन है,
: v \, वेग का परिमाण (magnitude) है,
: r \, पथ की वक्रता त्रिज्या है,
: \mathbf{r} \, स्थिति सदिश है,
: \mathbf{u}_r \, त्रिज्य सदिश है,
: \omega \, कोणीय वेग है।

न्यूटन के गति के द्वितीय नियम के अनुसार यदि कहीं कोई त्वरण है तो त्वरण की दिशा में बल अवश्य लग रहा होगा। अतः यदि **m** द्रव्यमान का कण एकसमान वृत्तीय गति कर रहा हो तो उस पर लगने वाले अभिकेन्द्रीय बल का मान निम्नलिखित सूत्र द्वारा दिया जायेगा:

 
\mathbf{F} = 
- \frac{m v^2}{r}\hat{\mathbf u}_r = - m \omega^2 \mathbf{r}


श्रेणी:बल
श्रेणी:घूर्णन
इलेक्टोन नाभिक के चारों ओर अभिके्न्दीय बल के कारण चक्कर लगाते है !